CELEX: 62006CO0503(01)
Language: ro
Date: 2007-02-27
Title: Ordonanța președintelui Curții din data de 27 februarie 2007. # Comisia Comunităților Europene împotriva Republicii Italiene. # Măsuri provizorii - Cerere de suspendare a executării și de instituire de măsuri provizorii - Decizie pronunțată inaudita altera parte - Lipsa necesității de a se pronunța. # Cauza C-503/06 R.

Ordonanța președintelui Curții din 27 februarie 2007 – Comisia Comunităților Europene/Republica Italiană
      (Cauza C‑503/06 R)
      „Măsuri provizorii – Cerere de suspendare a executării și de instituire de măsuri provizorii – Decizie pronunțată inaudita altera parte – Lipsa necesității de a se pronunța”
      Procedură privind măsurile provizorii – Măsuri provizorii – Cerere de pronunțare a unei somaţii adresate unui stat membru privind suspendarea aplicării unei legi regionale prin care
         se autorizează derogări de la regimul de protecție a păsărilor sălbatice prevăzut de Directiva 79/409 – Cerere rămasă fără obiect – Lipsa necesității de a se pronunța (art. 243 CE) (a se vedea punctul 12)
      
      Obiectul
      
         
               Neîndeplinirea obligațiilor de către un stat membru – Adoptare și aplicare, în regiunea Liguria, a unui act normativ privind
                  autorizarea derogărilor de la regimul de protecție a păsărilor sălbatice care nu respectă condițiile stabilite la articolul
                  9 din Directiva 79/409/CEE a Consiliului din 2 aprilie 1979 privind conservarea păsărilor sălbatice (JO L 103, p. 1, Ediţie
                  specială 15/vol. 1, p. 77).
               
            Dispozitivul
      
         
                  1)
               
               
                  
               
               
                  	Constată că nu este necesar să se pronunțe cu privire la menținerea suspendării aplicării Legii regionale nr. 36 din 31 octombrie
                     2006 a Regiunii Liguria de punere în aplicare a derogării prevăzute la articolul 9 alineatul (1) litera (a) a treia liniuță
                     din Directiva 79/409/CEE privind conservarea păsărilor sălbatice, pentru sezonul de vânătoare 2006/2007, suspendare dispusă
                     prin ordonanța din 19 decembrie 2006, Comisia/Italia (C‑503/06 R).
                  
               
            
         
                  2)
               
               
                  
               
               
                  	Cererea privind cheltuielile de judecată se soluționează odată cu fondul.